EkBass/fiwiki-20250220-pages-articles huggingface dataset:
Räkä

Räkä on ylähengitysteiden limakalvoilla muodostunutta limaa. Limaa erittävät pääasiassa goblet- eli pikarisolut. Rään tehtävä terveessä nenässä on kerätä ja kuljettaa pois nenäkäytävistä pölyhiukkasia, likaa ja mikrobeja, jotta nämä eivät kolonisoituisi ja aiheuttaisi sairauksia. Tämän vuoksi räkä voi sisältää muun muassa bakteereja ja viruksia. Ylähengitysteiden infektioita aiheuttavat yleisemmin korona- ja rhinovirukset, joskin yleensä infektio on niin sanottu sekainfektio, johon osallistuvat myös normaaliflooraan kuulumattomia bakteerikantoja. Nuhakuumeeseen johtava infektio tapahtuu ylähengitysteiden limakalvojen epiteelisoluissa. Rään saa pois nenästä niistämällä nenäliinaan, nenähuuhtelukannulla tai kaivamalla sormella tai vanupuikolla (sormimenetelmää pidetään epäsovinnaisena muun muassa sairauksien leviämisen takia). Räkä on yleensä "väritöntä", mutta se voi olla myös keltaista, vihreää tai lähes ruskeaa. Yleensä, jos räkä on vihreää tai ruskeaa sekä paksua, se tarkoittaa sitä, että infektio jyllää ja elimistö taistelee sitä vastaan. Erilaisten sairauksien kuten vilustumisen yhteydessä nenän limakalvot voivat muuttua turvonneiksi ja nestetäytteisiksi, jolloin rään määrä lisääntyy huomattavasti. Nenä punoittaa ja on arka. Rään kellertävä väri johtuu veren valkosoluista, jotka sekoittuvat pieneen määrään punasoluja. Valkosolut puolustavat kehoa aktiivisesti infektioilta. ==Katso myös== *Nenän kaivaminen Luokka:Elimistön eritteet Luokka:Nenä Luokka:Seulonnan keskeiset artikkelit
Liekki (yhtye)

Liekki on suomalainen rockyhtye, joka nousi suosioon keväällä 2003 ilmestyneellä singlellä "Pienokainen". Liekin musiikki on omaperäistä ja tunnelmallista. Kitaristi-laulaja Janne Kuusela säveltää ja sanoittaa kaikki kappaleet, jotka tunnetaan omintakeisista sanoituksistaan. Yhtyeen levyjen kannet on tehnyt sarjakuvataiteilija Jenni Rope. ==Yhtyeen jäsenet== *Janne Kuusela (laulu, kitara) **Soittanut myös Karkkiautomaatissa ja laulanut Tehosekoittimessa sen alkuaikoina **Soittaa myös Cry Barissa (2005–) *Okke Komulainen (koskettimet) **Soittaa myös Bomfunk MC'sissä, Leningrad Cowboysissa, Sleepy Sleepersissä, The Farangsissa, The Ghost Of Bruce Springsteen & The E Street Bandissa ja on Skillsters-duon toinen osapuoli **Soittanut myös muun muassa Superissa, Nylon Beatissa ja brittiläisen Shampoo-tyttöduon levyllä *Teemu Soininen (basso) **Soittanut myös Superissa, Puhelinkopissa ja Jam Jamissa *Juha "Suti" Kulmala (rummut) **Soittanut myös Superissa **Opiskellut kuvataidetta == Diskografia == ===Albumit=== *Magio (2001) *Korppi (2003) *Rajan piirsin taa (2005) *Kalliot leikkaa (2007) *Hyönteinen (2008) *Paimen (2010) ===EP:t=== *Aave (2001) ===Singlet=== *Pienokainen (2003) *Korppi (2003) *Veljet (2005) *Tuomitun tie (CDr, promo) (2005) *Päijänne (2005) *Marie (2007) *Loistaa, loistaa (Promo) (2007) *Kyyneleet (Promo) (2007) *Kauan, kauan sitten (CDr, promo) (2008) *Seilaan, seilaan (CDr, promo) (2008) *Luudanvarsi (CDr) (2010) *Onnen lapsi (CDr, promo) (2010) == Aiheesta muualla == * Luokka:Suomalaiset rockyhtyeet
Cernunnos

Cernunnos tai Kernunnos ("sarvipäinen jumala") oli kelttien hedelmällisyyden, eläinten, vaurauden ja alamaailman jumala. Lurker 1987, s. 41 Kuvataiteessa Cernunnos kuvataan yleensä sarvipäisenä ihmishahmona, joka istuu jalat ristissä villieläinten ympäröimänä. Tämä merkinnee sitä, että hän on läheisesti tekemisissä eläinten kanssa ja pystyy nopeasti ottamaan eläimen hahmon. Kelttiläisessä maailmassa sarvet olivat viriiliyden ja hedelmällisyyden symboleja. Cernunnoksen kuvissa esiintyy monesti käärmeitä, ja käärme taas liitetään tavallisesti nuorentumiseen.Jordan 1992, s. 60 Cernunnoksella on voinut olla eri nimiä eri puolilla kelttien asuttamaa maailmaa, mutta hänen tunnusmerkkinsä ovat yleensä samat. Cernunnoksella on hirvensarvet ja pyhä kaulakoriste. Hänen seuralaisenaan on usein uroshirvi ja käärme, jolla on pässin sarvet. Cernunnosta palvottiin ympäri Eurooppaa, erityisesti Gallian ja Britannian alueilla, ja jumala oli suosittu jo esiroomalaisella kaudella. Vanhin tunnettu Cernunnosta esittävä kuva on 300-luvulta eaa. peräisin oleva kivipiirros Pohjois-Italian Val Camonicassa.Green 1997, s. 59-60 Cernunos on myös kuvattu ensimmäiseltä vuosisadalta eaa. peräisin olevaan Gundestrupin kattilaan. On mahdollista, että keltit omaksuivat Cernunnoksen joltain varhaisemmalta kulttuurilta. Cernunnoksen palvonta oli erityisen voimakasta Britanniassa ja myös Irlannissa. Sen vuoksi Kristillinen kirkko pyrki juurimaan pakanuuden käyttämällä Cernunnosta antikristuksen symbolina. Cernunnos esiintyi tässä roolissa kristillisessä kuvastossa ja keskiaikaisissa käsikirjoituksissa. Cernunnos on myös saattanut vaikuttaa kreikkalaisen Pan-jumalan ohella kuviin Saatanasta sarvekkaana ja pukinsorkkaisena hahmona. == Katso myös == * Herne Metsästäjä * Alcis == Lähteet == * Green, Miranda J. : Dictionary of Celtic Myth and Legend. Thames & Hudson 1997. ISBN 0-500-27975-6 * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 ===Viitteet=== == Aiheesta muualla == Luokka:Kelttiläiset jumalat
Sardes

Sardes (, ) oli muinaisen Lyydian valtakunnan pääkaupunki, joka sijaitsee Manisan maakunnassa nykyisessä Turkissa. Suunnilleen vuosina 560 eaa. – 546 eaa. kaupunkia hallitsi rikkaudestaan kuuluisa Kroisos, joka oli Lyydian viimeinen kuningas. Kaupunki on ollut esimerkiksi persialaisten, kreikkalaisten ja roomalaisten hallinnassa. Vuoden 17 maanjäristys tuhosi kaupungin, mutta se uudelleenrakennettiin ja siitä tuli yksi Anatolian tärkeistä kaupungeista bysanttilaiselle aikakaudelle asti. Nykyisin kaupunki on raunioina ja siellä on tuhat lyydialaista hautaa. Sardeessa oli varhaiskristillinen seurakunta jo ensimmäisellä vuosisadalla, ja se esiintyy yhtenä Aasian seitsemästä seurakunnasta Johanneksen ilmestyksessä. Nykyinen Sart-niminen kaupunki sijaitsee osittain alueella, joka on suojeltu. Linnoituksen alapuolella virtaa joki Sart Çayı, antiikin Paktolos. == Lähteet == == Aiheesta muualla == Luokka:Arkeologiset kohteet Turkissa Luokka:Asian provinssin kaupungit Luokka:Hellenistiset kaupungit Turkissa Luokka:Lyydian kaupungit Luokka:Manisan maakunta
ESO

ESO voi tarkoittaa ainakin seuraavia asioita: * Euroopan eteläinen observatorio * Eteläsuomalainen osakunta * The Elder Scrolls Online
Oleg Popov

Oleg Konstantinovitš Popov (; 31. heinäkuuta 1930 Moskova, Neuvostoliitto – 2. marraskuuta 2016 Rostov-na-Donu) oli venäläinen sirkustaiteilija ja klovni. Hänet tunnettiin Aurinkoisena klovnina. Hänellä oli patentoitu kasvomaalaustapa, ja hän piti omia esityksiään ilman muuta sirkusohjelmistoa täysille katsomoille. Uransa alussa Popov harjoitteli muita sirkustaitoja kuten nuorallakävelyä, jongleerausta ja akrobatiaa. Hän käytti näitä taitoja pellenumeroissaan. Popov kuoli 86-vuotiaana kiertueella Etelä-Venäjän Rostov- na-Donussa 2. marraskuuta 2016. == Lähteet == == Aiheesta muualla == Luokka:Klovnit Luokka:Venäläiset sirkustaiteilijat Luokka:Vuonna 1930 syntyneet Luokka:Vuonna 2016 kuolleet
Luigi Denza

Luigi Denza (24. helmikuuta 1846 – 26. tammikuuta 1922) oli italialainen säveltäjä. Denza syntyi Castellemmare di Stabiassa, Italiassa. Denza opiskeli musiikkia Napolin konservatoriossa. Vuonna 1884 hän muutti Lontooseen jatkaakseen uraansa säveltäjänä. Denza nimettiin professoriksi Royal Academy of Musiciin 1898 ja opetti siellä työskennellessään musiikin parissa. Denza sävelsi muun muassa oopperan nimeltään Wallenstein sekä satoja lauluja, joista tunnetuin on Funiculì, Funiculà. Denza kuoli vuonna 1922 Lontoossa. == Lähteet == == Aiheesta muualla == * Luokka:Italialaiset oopperasäveltäjät Luokka:Romantiikan säveltäjät Luokka:Vuonna 1846 syntyneet Luokka:Vuonna 1922 kuolleet
Thomas Tew

Thomas Tew (1649–1695) oli alun perin kaappari, mutta hän kääntyi miehistöineen merirosvoksi. Tew ryösti laivoja Punaisellamerellä 1690-luvulla. Esimerkkinä ryöstelyn tuloksellisuudesta voisi mainita, että vuonna 1693 erään laivan ryöstön jälkeen kunkin miehistön jäsenen osuuden arvoksi tuli yli 3 000 puntaa (Englannin laivaston sotilaan kuukausipalkan ollessa tuolloin yksi punta). Tew sai surmansa yrittäessään vallata intialaisalus Futteh Mahmoodia vuonna 1695, kun laivasta ammuttu tykinlaukaus osui häntä vatsaan. Luokka:Englantilaiset merirosvot Luokka:Vuonna 1649 syntyneet Luokka:Vuonna 1695 kuolleet
Hollannin Itä-Intian kauppakomppania

Hollannin Itä-Intian kauppakomppania (nykyhollanniksi: Vereenigde Oost- Indische Compagnie, VOC) oli vuonna 1602 perustettuHall 1981, s. 317 maailman toinen monikansallinen yritys (Englannin Itä-Intian kauppakomppania perustettiin vain kaksi vuotta aikaisemmin), ja ensimmäinen, joka perusti oman pörssinsä, Amsterdamin pörssin. Sitä on pidetty myös maailman ensimmäisenä megakorporaationa, sillä sillä oli lähes valtiolliset oikeudet, kuten oikeus julistaa sota, solmia sopimuksia, vangita ja teloittaa epäiltyjä, painaa rahaa ja perustaa siirtomaita. Kauppakomppanian ylimpänä hallintoelimenä toimi Amsterdamin kamari. Se käsitti yleensä 17 jäsentä, joilla oli yhteinen valtuusto. Maakunnat Hollanti ja Zeeland olivat sen tärkeimmät edustajat. Kauppakomppania otti satamakaupunki Batavian (nykyinen Jakarta, Indonesian pääkaupunki) pääkaupungikseen. Bataviassa oli kauppakomppanian kuvernöörin asemapaikka. Hän oli vannonut lojaaliutta Amsterdamin kamarille ja Hollannin tasavallalle ja oli siksi velvoitettu kuuntelemaan valtuustoa. Bataviasta käsin kauppakomppania kontrolloi Itä-Intian kauppaa ja etenkin maustekauppaa, jossa sillä oli monopoliasema suuren osaa 1600-luvusta. Kahden vuosisadan aikana Kauppakomppania valloitti myös ympäröiviä alueita laajentaakseen vaikutusvaltaansa. Kauppakomppania ajautui konkurssiin 1700-luvun lopussa, jolloin sen hallitsemat alueet muodostivat Alankomaiden Itä-Intian alueen. == Lähteet == * === Viitteet === == Aiheesta muualla == *VOC (hollanniksi) *VOC haaksirikot * Luokka:Seulonnan keskeiset artikkelit
Domenico Zipoli

Domenico Zipoli (17. lokakuuta 1688 Prato, Italia – 2. tammikuuta 1726 Córdoba, Argentiina) oli italialainen säveltäjä. Hän opiskeli muun muassa Alessandro Scarlattin johdolla. Riitannuttuaan Scarlattin kanssa hän lähti Bolognaan, jonka jälkeen hän opiskeli vielä Roomassa Bernardo Pasquinin oppilaana 1709–1716. Vuonna 1716 hän ryhtyi jesuiitaksi ja muutti Sevillaan. Vuonna 1717 hän muutti jesuiittatyöhön Paraguayyn. Zipoli kuoli hieman ennen pappisvihkimystään Córdobassa, Argentiinassa vuonna 1726. Zipoli tunnetaan parhaiten cembalolle säveltämästään musiikista. Lisäksi hän sävelsi muun muassa oratorioita ja motetteja, mutta hyvin harva niistä on säilynyt. Zipolin pääteos on Sonate d' Intavolatura per Organo e Cimbolo vuodelta 1715. Sen ensimmäinen osa on messumusiikkia uruille ja toinen osa sisältää cembalolle kirjoitetut neljä sarjaa ja kaksi partitaa. Hänen mahdollisesti Etelä- Amerikassa säveltämistään teoksista ei tiedetä mitään. ==Lähteet== == Aiheesta muualla == * Luokka:Italialaiset säveltäjät Luokka:Vuonna 1688 syntyneet Luokka:Vuonna 1726 kuolleet
GIMPS

GIMPS (Great Internet Mersenne Prime Search) on matematiikan projekti, jonka tavoitteena on etsiä uusia Mersennen alkulukuja käyttäen hyväksi lukuisten kotitietokoneiden laskentatehoa. Projektin perusti George Woltman vuonna 1996, joka myös kirjoitti alkulukuja etsivän ohjelman. Scott Kurowski loi projektia tukevan PrimeNet-palvelimen esitelläkseen Entropia Incorporatedin hajautettuja ohjelmistoja. Tällä hetkellä suurin tunnettu Mersennen alkuluku on 282 589 933 − 1\. Se löydettiin 7. joulukuuta 2018, ja kymmenjärjestelmällä esitettynä siinä on 24 862 048 numeroa. Se on 51. tunnettu Mersennen alkuluku. Lokakuussa 2020 GIMPSin laskentateho oli noin 1,46 petaflopsia, eli projektin osallistujien tietokoneet pystyvät suorittamaan yli 1015 laskutoimitusta sekunnissa. ==Löydetyt alkuluvut== Projektin osallistujat ovat löytäneet tähän mennessä 17 Mersennen alkulukua, joista 15 oli löytöhetkellä maailman suurimpia tunnettuja alkulukuja. # Löytöpäivä Luku Numeroita Lähde 35 21 398 269 − 1 420 921 https://www.mersenne.org/primes/?press=M1398269 36 22 976 221 − 1 895 932 https://www.mersenne.org/primes/?press=M2976221 37 23 021 377 − 1 909 526 https://www.mersenne.org/primes/?press=M3021377 38 26 972 593 − 1 2 098 960 https://www.mersenne.org/primes/?press=M6972593 39 213 466 917 − 1 4 053 946 https://www.mersenne.org/primes/?press=M13466917 40 220 996 011 − 1 6 320 430 https://www.mersenne.org/primes/?press=M20996011 41 224 036 583 − 1 7 235 733 https://www.mersenne.org/primes/?press=M24036583 42 225 964 951 − 1 7 816 230 https://www.mersenne.org/primes/?press=M25964951 43 230 402 457 − 1 9 152 052 https://www.mersenne.org/primes/?press=M30402457 44 232 582 657 − 1 9 808 358 https://www.mersenne.org/primes/?press=M32582657 45 237 156 667 − 1 11 185 272 https://www.mersenne.org/primes/?press=M37156667 46 242 643 801 − 1 12 837 064 https://www.mersenne.org/primes/?press=M42643801 47 243 112 609 − 1 12 978 189 https://www.mersenne.org/primes/?press=M43112609 48 257 885 161 − 1 17 425 170 https://www.mersenne.org/primes/?press=M57885161 49 274 207 281 − 1 22 338 618 https://www.mersenne.org/primes/?press=M74207281 50 277 232 917 − 1 23 249 425 https://www.mersenne.org/primes/?press=M77232917 51 282 589 933 − 1 24 862 048 ==Lähteet== == Aiheesta muualla == * Projektin pääsivut * Projektin keskustelufoorumi Luokka:Alkuluvut Luokka:Hajautetut järjestelmät
Täydellinen luku

Täydellinen luku on luonnollinen luku, joka on itseään pienempien tekijöidensä summa. Viisi ensimmäistä täydellistä lukua ovat 6, 28, 496, 8 128 ja 33 550 336. Esimerkiksi 1 + 2 + 3 = 6 ja 1 + 2 + 4 + 7 + 14 = 28. Positiiviset kokonaisluvut, jotka eivät ole täydellisiä, ovat joko runsaita tai vajaita. ==Laskenta== Muinaiset kreikkalaiset tunsivat vain neljä pienintä täydellistä lukua. Eukleides kirjoitti noin 300 eaa. kirjassaan Elementa, että ne saadaan kaavalla : 2^{n - 1}(2^n - 1) \,\\!. Eukleideen tuntemat täydelliset luvut ovat: * n = 2: 2^1(2^2 - 1) = 6 = 1 + 2 + 3 \,\\! * n = 3: 2^2(2^3 - 1) = 28 = 1 + 2 + 4 + 7 + 14 \,\\! * n = 5: 2^4(2^5 - 1) = 496 = 1 + 2 + 4 + 8 + 16 + 31 + 62 + 124 + 248 \,\\! * n = 7: 2^6(2^7 - 1) = 8128 = 1 + 2 + 4 + 8 + 16 + 32 + 64 + 127 + 254 + 508 + 1016 + 2032 + 4064 \,\\!. Eukleides osoitti, että 2^{n - 1}(2^n - 1) \,\\! on täydellinen luku aina, kun 2^n - 1 \,\\! on Mersennen alkuluku. Vasta vuonna 1747 Leonhard Euler todisti, että kaavalla voidaan tuottaa kaikki parilliset täydelliset luvut. Ei kuitenkaan tiedetä, onko olemassa parittomia täydellisiä lukuja. Tiedetään kuitenkin, että parittoman täydellisen luvun täytyy olla suurempi kuin 10^{1500}Odd perfect numbers are greater than 101500 – Mathematics of Computation ja sillä täytyy olla vähintään 8 alkulukutekijää, mikäli se on olemassa. Jos luku ei ole kolmella jaollinen, alkulukutekijöitä on vähintään 11. Mersennen alkulukuja ja siten myös täydellisiä lukuja etsitään GIMPS-projektin avulla. ==Ominaisuuksia== Täydellisillä luvuilla on useita mielenkiintoisia ominaisuuksia. ===Tekijöiden käänteislukujen summa=== Täydellisen luvun kaikkien tekijöiden käänteislukujen summa on kaksi, :\sum_{k\mid n} \frac{1}{k} = 2. Esimerkiksi, kun luku on 6, on sillä tekijät \\{1, 2, 3, 6 \\} ja niiden käänteislukujen summa on :\sum_{k\mid 6} \frac{1}{k} = \frac{1}{1} + \frac{1}{2} + \frac{1}{3} + \frac{1}{6} = \frac{12}{6} = 2. Jokainen (parillinen) täydellinen luku on myös kolmioluku. == Katso myös == * Moninkertaisesti täydellinen luku * Puolitäydellinen luku * Runsas luku * Vajaa luku * Lähes täydellinen luku * GIMPS == Lähteet == * * ja === Viitteet === Luokka:Luonnolliset luvut Luokka:Lukuteoria Luokka:Ratkaisemattomat matemaattiset ongelmat
Pietro Locatelli

Pietro Antonio Locatelli (3. syyskuuta 1695 – 30. maaliskuuta 1764) oli italialainen säveltäjä ja viulisti. Locatelli syntyi Bergamossa, Italiassa ja opiskeli Roomassa. Vuonna 1729 hän muutti Amsterdamiin. Suurin osa Locatellin musiikista on sävelletty viululle. Tunnetuimpia teoksia on muun muassa Arte del violino, eräs kahdentoista viulukonserton kokoelma. Locatellin varhaisimmissa sävellyksissä oli vaikutteita Arcangelo Corellin musiikista ja myöhäisemmät muistuttivat enemmän Antonio Vivaldin tyyliä. Luokka:Italialaiset säveltäjät Luokka:Italialaiset viulistit Luokka:Barokkisäveltäjät Luokka:Vuonna 1695 syntyneet Luokka:Vuonna 1764 kuolleet
Philippe Verdelot

Philippe Verdelot (noin 1475 – ennen 1552) oli ranskalainen säveltäjä, joka vietti suurimman osan elämästään Italiassa. Verdelotin elämästä ei ole kovin paljoa tietoa. Vuosina 1523–1525 hän toimi Firenzessä maestro di cappellana. Lisäksi hän luultavasti toimi eräässä paikallisessa katedraalissa vuosina 1523–1527. Ei ole varmoja todisteita siitä, että Verdelot olisi ollut elossa vielä vuoden 1530 jälkeen. Joidenkin lähteiden mukaan hän olisi kuitenkin elänyt 1530-luvulla Venetsiassa. Verdelot tunnetaan lähinnä madrigaalien säveltäjänä. Hän sävelsi silti myös motetteja sekä messuja. Luokka:Ranskalaiset säveltäjät Luokka:Renessanssisäveltäjät Luokka:1470-luvulla syntyneet Luokka:Syntymävuosi tuntematon Luokka:Kuolinvuosi tuntematon
Ц

Ц on kyrillinen kirjain. Se sisältyy abhaasin, altain, baškiirin, bulgarian, burjaatin, evenkin, hakassin, jakuutin, kalmukin, karakalpakin, kazakin, kumykin, makedonian, marin, mongolin, osseetin, ruteenin, serbian, tšuvassin, tuvan, ukrainan, uzbekin, valkovenäjän ja venäjän aakkosiin. ==Ääntäminen== Ц ääntyy tavallisesti soinnittomana alveolaarisena affrikaattana /ʦ/, liudentuneena soinnittomana alveolaarisena affrikaattana /ʦʲ/ tai soinnittomana alveopalataalisena affrikaattana /ʨ/. Sen äännearvo on bulgariassa /ʦ/ tai /ʦʲ/, makedoniassa /ʦ/, marissa /ʦ/, serbiassa /ʦ/, ukrainassa /ʦ/ tai /ʦʲ/, valkovenäjässä /ʦ/ tai /ʨ/ ja venäjässä /ʦ/. Ts
Ч

Ч on kyrillinen kirjain. Se sisältyy bulgarian, jakuutin, makedonian, marin, serbian, ukrainan, valkovenäjän ja venäjän aakkosiin. ==Ääntäminen== Ч ääntyy tavallisesti joko soinnittomana palato-alveolaarisena affrikaattana /ʧ/, soinnittomana liudentuneena palatoalveolaarisena affrikaattana /tʲʆ/ tai soinnillisena palatoalveolaarisena affrikaattana /ʤ/. Sen äännearvo on bulgariassa /ʧ/, makedoniassa /ʧ/, marissa /ʧ/ tai äänteen /ɲ/ jälkeen /ʤ/, serbiassa /ʧ/, ukrainassa /ʧ/, valkovenäjässä /ʧ/ ja venäjässä /tʲʆ/. Tš
Џ

Џ on kyrillinen kirjain. Se sisältyy makedonian ja serbian aakkosiin. ==Ääntäminen== Џ on makedoniassa ja serbiassa soinnillisen palatoalveolaarisen affrikaatan /ʤ/ merkki. Bulgariassa, ukrainassa ja valkovenäjässä äännettä merkitään kirjainten д ja ж yhdistelmällä дж ja marissa kirjaimella ч, joka ääntyy soinnillisena liudentuneen alveolaarisen nasaalin /ɲ/ jälkeen. Venäjässä ei äännettä ole. Dž
Ш

Ш on kyrillinen kirjain. Se sisältyy bulgarian, jakuutin, makedonian, marin, serbian, ukrainan, valkovenäjän ja venäjän aakkosiin. Jakuutin kielessä se tosin esiintyy vain venäjän kielestä lainatuissa sanoissa. ==Ääntäminen== Ш ääntyy tavallisesti soinnittomana palato-alveolaarisena frikatiivina /ʃ/. Sen äännearvo on bulgariassa /ʃ/, makedoniassa /ʃ/, marissa /ʃ/, serbiassa /ʃ/, ukrainassa /ʃ/, valkovenäjässä /ʃ/ ja venäjässä /ʃ/. ==Katso myös== * Kyrillisten kirjainten translitterointi, sisältää linkit artikkeleihin Sh
Ы

Ы on kyrillinen kirjain. Se sisältyy jakuutin, marin, valkovenäjän ja venäjän aakkosiin. Valkovenäjän ja venäjän kielessä se on äänteen /ɨ/ merkki. Ukrainassa samaa äännettä merkitään kirjaimella И. ==Historia== Alun perin Ы oli ligatuuri, joka muodostui kovasta merkistä Ъ sekä vokaaleista І tai Н, joista jälkimmäinen kirjoitetaan nykyään merkillä И. Vanhoissa teksteissä Ы on lähes poikkeuksetta kirjoitettu muodossa ЪІ tai ЪН. Kirjain sai nykyisen muotonsa sen jälkeen, kun kirjaimet Ъ ja Ь menettivät äännearvonsa vokaaleina. ==Ääntäminen== Ы ääntyy tavallisesti laveana suppeana keskivokaalina /ɨ/, laveana suppeana höllänä etuvokaalina /ɪ/ tai laveana välisenä keskivokaalina /ə/. Sen äännearvo on marissa /ə/, valkovenäjässä /ɪ/ ja venäjässä /ɨ/ tai /ɪ/. Ukrainassa laveaa suppeaa höllää etuvokaalia /ɪ/ merkitään kirjaimella и. Suomessa kirjaimen Ы ääntäminen vastaa lähempänä suomen i:tä kuin y:tä. Y Luokka:Ligatuurit
Ь

Ь on kyrillinen kirjain. Se sisältyy muun muassa bulgarian, marin, ukrainan, valkovenäjän ja venäjän aakkosiin. Myös jakuutin kielessä sitä käytetään, mutta vain venäjästä lainatuissa sanoissa. Venäjän kielessä sillä on nimi jerj, mutta sitä myös kutsutaan pehmeäksi merkiksi (, [ˈmʲæxʲkʲɪj ˈznak]). Sen tehtävänä on osoittaa, että sitä edeltävä konsonantti äännetään liudentuneena. == Ь venäjän kielessä == Ь on nykyisessä venäjän kielessä melko tavallinen kirjain ja se esiintyy sanan viimeisenä kirjaimena useissa verbeissä, substantiiveissa sekä kardinaalilukusanoissa. Esimerkiksi monien verbien infinitiivimuoto sekä yksikön toisen persoonan taivutusmuoto päättyvät ь-merkkiin (esimerkiksi делать 'tehdä', делаешь '(sinä) teet'). Ь-merkkiin päättyvät substantiivit ovat suvultaan sanasta riippuen joko maskuliineja tai feminiinejä. Ь-loppuisten substantiivien suvun määräytymiselle ei kuitenkaan ole kaikkia sanoja kattavia kielioppisääntöjä, ja joidenkin ь-loppuisten substantiivien suku täytyy vain tietää (словарь 'sanakirja, sanasto': maskuliini, тетрадь 'vihko': feminiini). Sanan lopun lisäksi ь voi esiintyä myös sanan keskellä (esimerkiksi понедельник 'maanantai'). Niinpä ь on nykyisessä venäjän kielessä selvästi yleisempi kuin ъ (kova merkki). == Lähteet == == Aiheesta muualla == J
Э

Э on kyrillinen kirjain. Se sisältyy jakuutin, marin, valkovenäjän ja venäjän aakkosiin. ==Ääntäminen== Э ääntyy tavallisesti vokaalina /ɛ/ tai /e/. Sen äännearvo on marissa /e/, valkovenäjässä /ɛ/ ja venäjässä /ɛ/ tai /e/. E
Я

Я on kyrillinen kirjain. Se sisältyy bulgarian, jakuutin, Vain venäjän kielestä lainatuissa sanoissa. marin, ukrainan, valkovenäjän ja venäjän aakkosiin. Kirjaimen translitteraatiovastineita ovat ja (SFS 4900) ja â (ISO 9:1995). ==Historia== Я on syntynyt kahden muinaisen kyrillisen kirjaimen yhdistyessä. Toinen näistä on ІА, joka on kirjainten І ja А ligatuuri ja on ollut äänteen /ja/ merkki, ja toinen kirjain on Ѧ. Ajan myötä kirjainten ІА ja Ѧ foneettinen ero hävisi ja kumpikin niistä korvattiin kirjaimella Я Pietari Suuren vuonna 1708 käyttöön ottamassa kyrillisessä kirjaimistossa. ==Ääntäminen== Я ääntyy tavallisesti vokaalina /a/, /ja/ tai /jʌ/. Sen äännearvo on bulgariassa /a/ tai /ja/, marissa /a/, ukrainassa /jʌ/, valkovenäjässä /ja/ ja venäjässä /a/ tai /ja/. Venäjässä painottomassa tavussa sanan alussa ja konsonantin jälkeen я äännetään i:n suuntaan. Esimerkiksi sanoissa язык (jizik = kieli) ja прямой (primoi = suora). Suomensukuisissa kielissä я käytetään korvaamaan ä-äännettä, kuten myös kirjoitettaessa esimerkiksi suomenkielisiä ä-kirjaimen sisältäviä sanoja kyrillisillä aakkosilla (esimerkiksi Ювяскюля = Jyväskylä). ==Lähteet== == Aiheesta muualla == Ja
Ю

Ю on kyrillinen kirjain. Se sisältyy bulgarian, jakuutin, marin, ukrainan, valkovenäjän ja venäjän aakkosiin. Jakuutin kielessä se tosin esiintyy vain venäjän kielestä lainatuissa sanoissa. ==Ääntäminen== Ю ääntyy tavallisesti vokaalina /u/ tai /ju/. Sen äännearvo on bulgariassa /u/ tai /ju/, marissa /u/, ukrainassa /ju/, valkovenäjässä /ju/. Venäjässä Ю ääntyy sanan alussa ja vokaalin jälkeen /ju/. Konsonantin jälkeen kuten /u/ (pehmeä). Esim. Юрий (Jurij), Союз (sojuz) sekä костюм (kostum, j kuuluu heikkona). Suomalaisissa nimissä Y korvataan venäjäksi Ю-kirjaimella. Esim. Юлёярви (Ylöjärvi), Ювяскюля (Jyväskylä) ja Новости ЮЛЕ (Yle Novosti). Ju І
Kurmanbek Bakijev

Kurmanbek Salijevitš Bakijev (Курманбек Салиевич Бакиев, s. 1. elokuuta 1949) oli Kirgisian presidentti 2005–2010. Hän nousi valtaan heinäkuussa 2005 järjestetyissä vaaleissa. Sitä ennen hän oli ehtinyt toimia maan väliaikaisena presidenttinä ja pääministerinä vallankumouksen vietyä Askar Akajevin pois vallasta 24. maaliskuuta 2005. Bakijev on Kirgisian kansanliike -puolueen johtaja ja toimi Chuyn alueen johtajana huhtikuun 1997 ja joulukuun 2000 välisenä aikana sekä pääministerinä 21. joulukuuta 2000 – 22. toukokuuta 2002. Hän joutui eromaan kun poliisi ampui viisi mielenosoittajaa eteläisessä Aksyssa. Bakijev nousi presidentiksi kun entinen presidentti Akajav syrjäytettiin maaliskuun 2005 levottomuuksissa, joille annettiin nimi "tulppaanivallankumous", ja hän lähti maanpakoon. Vaaleissa Bakijev sai lähes 90 % äänistä. Marraskuussa 2006 häntä vastaan protestoitiin, koska hän ei toteuttanut lupaamaansa vallan siirtoa presidentiltä parlamentille. Bakijev valittiin uudelle kaudelle 23. heinäkuuta 2009 järjestetyssä vaalissa. Hän sai virallisten tulosten mukaan 85 % äänistä. ETYJin mukaan vaaleissa oli monia epäselvyyksiä. Myöhemmin Bakijevia syytettiin sukulaisten nimittämisestä valtion virkoihin ja poikansa asettamisesta maan talouskehitysviraston johtoon. Bakijevin veljistä Žanybek Bakijev oli tiedustelupalvelun johtaja. Maksim Bakijevin puolestaan uskotaan olevan Minacorp-yhtiön pääomistaja. Yhtiöllä on yksinoikeus toimittaa lentobensiiniä Yhdysvaltain Manasin tukikohtaan. Sopimuksen arvo on yli 200 miljoonaa dollaria vuodessa. Venäjä myi bensiiniä Kirgisiaan alennushintaan, mutta sitä myytiin sekä Manasiin että Venäjän tukikohtaan Kantiin markkinahinnalla. Huhtikuussa 2010 Talasin kaupungissa syntyi mielenosoituksia, jotka muuttuivat seuraavana päivänä väkivaltaisiksi. Muun muassa maan sisäministerin kerrottiin kuolleen, tai hän jäi mielenosoittajien vangiksi. Maan pääkaupungissa vallattiin parlamenttitalo ja presidentinpalatsin valtausta yritettiin. Poliisi ampui mielenosoittajia. 15\. huhtikuuta 2010 Bakijev jätti eroilmoituksensa ja pakeni maasta Kazakstaniin. 20\. huhtikuuta Valko-Venäjän presidentti Aljaksandr Lukašenka kertoi puheessaan Bakijevin saapuneen perheineen maanantai-iltana Minskiin ja nauttivan valtion ja hänen henkilökohtaista suojeluaan. == Lähteet == == Aiheesta muualla == Luokka:Kirgisian presidentit Luokka:Kirgisian pääministerit Luokka:Vuonna 1949 syntyneet Luokka:Elävät henkilöt
Yhdysvallat Laosin sisällissodassa

Yhdysvallat Laosin sisällissodassa eli Operation Barrel Roll oli Yhdysvaltain ilmavoimien, laivaston ja CIA:n salainen hanke, jolla tuettiin Laosin kuningashuonetta Laosin sisällissodassa. Laosin sisällissota liittyi kiinteästi Vietnamin sotaan. Yhdysvallat teki alueella lukuisia pommitushyökkäyksiä. Laosiin tehtiin 600 000 pommituslentoa, ja sinne kylvettiin kaikkiaan 2 miljoonaa tonnia räjähteitä, joista 2/3 jäi räjähtämättä. == Laosin sota == USA:n ilmahyökkäykset Laosissa muuttuivat yhä voimakkaammiksi sodan edetessä. CIA koulutti Laosin kuningashuonetta tukeneita joukkoja, jotka taistelivat kommunisteja vastaan. Laosin kuninkaallinen armeija oli heikko, ja maa joutuikin muiden aseellisten joukkojen jakamaksi. Laosin kommunistinen puolue sai alkunsa 1950. 1962 alkoi Laosin kriisi, Pohjois-Vietnam tuki kommunisteja ja USA Laosissa taistelua kommunisteja vastaan. Itä-Laosia valvoivat kommunistit tulevalla Ho Tši Minhin huoltotien alueella. Laosin pohjoinen osa oli Kiinan miehittämä. Länttä pitivät hallussaan USA:n ja Thaimaan armeijan yksiköt. Tilanne Laosissa pysyi melko vakaana vuoteen 1968. Yhdysvallat alkoi 1968 pommittaa kahta Laosin aluetta, Ruukkujen tasankoa ja Ho Chi Minhin huoltotietä. Aluksi CIA tuki ainoastaan paikallisia vuoristoheimoja hmong-kansasta. Kommunistien Pathet Lao -yksiköt eivät olleet tehokkaita taistelijoita. Kun hmong-taistelijoiden tappiot nousivat, tilalle otettiin thaipalkkasotureita, joita johtivat Thaimaan armeijan upseerit ja joille maksoivat palkkaa USA:n säätiöt (ilmeisimmin CIA:n peitejärjestöt). Ruukkujen tasangolla taisteltiin 14 vuotta. Hmong-heimossa oli 300 000 jäsentä, heistä kuoli taisteluissa 30 000\. CIA tuki hmong-heimon johtajaa Vang Paota, jolla oli lopulta käytössään 40 000 miehen armeija. Hän voitti monia taisteluita, mutta myös hävisi. Hänen taistelutaktiikkansa aiheutti valtavia miestappioita. 1968 Pohjois-Vietnam lähetti alueella yhä enemmän tavallisen armeijan yksiköitä, hmong-kyliä vallattiin, ihmisiä evakuoitiin niistä CIA:n ylläpitämille leireille. Vuoden 1968 lopussa Laosissa oli 40 000 Pohjois-Vietnamin sotilasta. Vang Pao valtasi Ruukkujen tasangon takaisin 1969 USA:n ilmavoimien tuella. Pohjois-Vietnamin joukot valtasivat alueen uudestaan vuoden 1970 alkupuolella. Tästä asemasta käsin Pohjois- Vietnamin joukot saartoivat kaksi kertaa Vang Paon Long Tiengissä. Näihin aikoihin Yhdysvallat piti hengissä 170 000 hmong-heimolaista riisin ilmapudotuksilla nimellisen ajan. Taistelut alueella jatkuivat, kunnes Yhdysvaltain tuki lakkasi 1973. Pathet Lao, kommunistit, saivat vallan koko maassa 2. joulukuuta 1975. Luokka:Yhdysvaltain sodat Luokka:Sotilasoperaatiot Luokka:Laosin historia Luokka:1960-luku Luokka:1970-luku Luokka:Lyndon B. Johnsonin presidenttikausi Luokka:Richard Nixonin presidenttikausi
Andoni Zubizarreta

Andoni ”Zubi” Zubizarreta Urreta (s. 23. lokakuuta 1961 Vitoria-Gasteiz, Álavan maakunta, Espanja) on espanjalainen jalkapallomaalivahti, jonka pelaajaura ajoittui 1980- ja 1990-luvuille. Baskisukuisen Zubizarretan ensimmäinen ammattilaisseura oli synnyinkuntansa Alavés, mutta huipulle hän nousi bilbaolaisessa Athleticissa, jossa hän debytoi Espanjan korkeimmalla sarjatasolla Primera Divisiónissa kaudella 1981–1982. Viiden kauden jälkeen hän siirtyi Barcelonaan, jota hän edusti kahdeksan kauden ajan. Zubizarreta saavutti sekä Athleticissa että Barcelonassa useita Espanjan liiga- ja cup- mestaruuksia, ja Barcelonassa lisäksi Euroopan cupin ja Cup-voittajien cupin. Uransa viimeiset neljä kautta hän edusti Valenciaa. 622 ottelullaan hän on eniten Primera Divisiónissa otteluita pelannut pelaaja. Espanjan maajoukkueessa Zubizarreta debytoi 23. tammikuuta 1985 Suomea vastaan. Hän kuului joukkueeseen vuosien 1986, 1990, 1994 ja 1998 MM-kilpailuissa sekä vuosien 1984, 1988 ja 1996 EM-kilpailuissa. Zubizarreta pelasi 126 maaottelua, joissa hän päästi selkänsä taakse 100 maalia. Hän oli eniten maaotteluita pelannut espanjalaispelaaja, kunnes Iker Casillas ohitti hänet marraskuussa 2011. Pelaajauransa jälkeen Zubizarreta on toiminut Athleticin (2001–2004) ja Barcelonan jalkapallojohtajana (2010-2015) sekä El Paísin ja TVE:n asiantuntijana. == Saavutukset == * Primera Divisiónin voitto: 1983, 1984, 1991, 1992, 1993, 1994 * Espanjan cupin voitto: 1984, 1988, 1990 * Euroopan cupin voitto: 1992 * Cup-voittajien cupin voitto: 1989 == Lähteet == == Aiheesta muualla == * Andoni Zubizarretan tilastot BDFutbol-sivustolla Luokka:Baskijalkapalloilijat Luokka:Espanjalaiset jalkapallomaalivahdit Luokka:Vuonna 1961 syntyneet Luokka:Elävät henkilöt
Marcel Desailly

Marcel Desailly (s. 7. syyskuuta 1968 Accra, Ghana) on ranskalainen jalkapalloilija. Hän oli pelipaikaltaan puolustaja (keskuspuolustaja) Desailly muutti perheensä kanssa Ranskaan 4-vuotiaana. Ensimmäiset jalkapallo-ottelunsa hän pelasi Nantes'in riveissä. Myöhemmin kiinnostusta osoitti eräs maan kärkijoukkueista, Olympique de Marseille. Marseillessa Desailly saavuttikin Mestarien liigan voiton vuonna 1993. Sitten tie vei Italian AC Milanin kautta Englantiin Chelsean riveihin. Siellä pelattujen kausien jälkeen hän siirtyi 2004 Qatariin ja pelasi siellä Qatar Sports Clubin ja Al-Gharafan riveissä. Desailly ilmoitti keväällä 2006 lopettaneensa uransa oltuaan puoli vuotta vailla joukkuetta. Maajoukkueessa Desailly debytoi 22. elokuuta 1993 Ruotsia vastaan. Hän voitti maailmanmestaruuden vuonna 1998, vaikkakin joutui ulosajetuksi loppuottelussa, sekä Euroopan-mestaruuden vuonna 2000. MM- kilpailuissa 2002 hän pelasi joukkueen kapteenina Ranskan kaikki kolme ottelua alusta loppuun mutta tuolloin Ranska jäi alkulohkossaan viimeiseksi tekemättä maaliakaan. Desailly pelasi Ranskan maajoukkueessa 116 ottelua ja teki niissä kolme maalia. == Saavutuksia == *Italian mestaruus kaksi kertaa (AC Milan) *Ranskan mestaruus 1992 (Marseille) *UEFA Mestareiden Cup 1993 (Marseille) ja 1994 (AC Milan) *Maailmanmestaruus 1998 (Ranska) *Euroopan mestaruus 2000 (Ranska) *Qatarin mestaruus 2005 (Al-Gharafa) *Confederations Cupin voitto 2001, 2003 == Lähteet == == Aiheesta muualla == Luokka:Ranskalaiset jalkapalloilijat Luokka:Jalkapallon maailmanmestarit Luokka:FIFA 100 Luokka:Vuonna 1968 syntyneet Luokka:Elävät henkilöt Luokka:Jalkapallon Euroopan mestarit
Douglas X-3 Stiletto

Douglas X-3 Stiletto on Douglas Aircraft Companyn Yhdysvaltain ilmavoimille valmistama koekone, jolla tutkittiin jatkuvaa yliääninopeudella lentämistä. Sen tarkoitus oli pystyä lentämään Mach 2 -nopeudella pitkiä aikoja. Tämän takia se oli ensimmäisiä titaanirakenteisia lentokoneita. Koneen moottorin tehottomuuden vuoksi se ei kuitenkaan pystynyt ylittämään äänennopeutta kuin jyrkässä syöksyssä.Eden 2002 s. 617 Tehottomuuden ohella myös heikot hidaslento-ominaisuudet vaivasivat X-3 Stilettoa. Koekoneen ilmaannousunopeus oli hyvin suuri 260 solmua eli 481,5 km/h. Suunnitelma kahden koekoneen valmistuksesta hyväksyttiin 30. kesäkuuta 1949. Ensimmäisen koneen koelennot alkoivat Edwards Air Force Basessa 11. syyskuuta 1952, toista konetta ei koskaan rakennettu. Ensimmäisen X-3-lennon teki 15. lokakuuta 1952 Douglasin koelentäjä Bill Bridgeman. Hän teki yhteensä 26 koelentoa. X-3:n suurin nopeus saavutettiin 28. heinäkuuta 1953 - se oli vain Mach 1,208 30 asteen syöksyssä. Joulukuussa 1953 X-3 luovutettiin Yhdysvaltain ilmavoimille. Everstiluutnantti Frank Everest ja majuri Chuck Yeager tekivät koneella kumpikin kolme koelentoa. Lennot laskettiin NACA:n lennoiksi. NACA:n koelentäjä Joseph A. Walker lensi konetta 1954 lähinnä testatakseen sen vakautta, mm. roll- coupling-ilmiön selvittämiseksi. Koneella 49-2892 tehtiin kaikkiaan 51 lentoa. Kyseisen konetyypin suunnittelun avulla saavutettiin sentään jokin hyöty, sillä esimerkiksi F-101 Voodoo ja F-104 Starfighter perivät joitain X-3 Stilettossa käytettyjä piirteitä. == Lähteet == * === Viitteet === == Aiheesta muualla== *Tietoja Nasan sivulla X-03 Luokka:Yhdysvaltalaiset experimental- ilma-alukset Luokka:1950-luvun experimental-ilma-alukset
Johannesburg

Johannesburg (, eli kultapaikka; ) on asukasluvultaan Etelä-Afrikan suurin kaupunki. Sen väkiluku kasvaa nopeasti ja oli 4,4 miljoonaa vuonna 2011. Esikaupungit mukaan lukien asukkaita on ainakin 8 miljoonaa ja se onkin maailman viidenkymmenen suurimman kaupunkialueen joukossa. Kaupungissa sijaitsee Etelä-Afrikan perustuslakituomioistuin. == Historia == Kaupunki perustettiin vuonna 1886 alueen ollessa osa buurien muodostamaa Transvaalin tasavaltaa. Se on yksi maailman nuorimmista suurkaupungeista. Johannesburg on myös sikäli poikkeuksellinen suurkaupunki, ettei se sijaitse rannikolla tai suuren joen varrella. Kaupunki syntyi ja kasvoi hyvin nopeasti alueelta löytyneen kultaesiintymän vuoksi. Johannesburgin nimen alkuperästä ei ole varmuutta mutta otaksutaan, että vaihtoehtoina on aluetta tutkineet Christian Johannes Joubert ja Johann Rissik, tai Johannes Meyer, joka oli ensimmäinen alueen hallintovirkamies. == Talous == Johannesburg on Etelä-Afrikan vauraimman alueen, Gautengin provinssin, pääkaupunki. Kaupunki on maan taloudellinen keskus. Johannesburgissa sijaitsee Afrikan suurin pörssi, ja siellä käydään merkittävää kulta- ja timanttikauppaa, sillä kaupungin lähellä sijaitsee merkittäviä kaivoksia. == Ilmasto == Johannesburgissa on tyypillinen subtrooppinen ilmasto, tosin sen suuri korkeus merenpinnasta viilentää ilmastoa. Sateisin aika on kesällä ja talvella on kuivaa ja öisin suorastaan kylmää. Tammikuu on sateisin ja lämpimin kuukausi. Kuivinta ja kylmintä on kesä-heinäkuussa. ==Kuvia kaupungista== Tiedosto:Johannesburg.jpg|Näkymä Central Business Districtiin. Tiedosto:Johannesburg Sunrise, City of Gold.jpg|Johannesburg illalla. Tiedosto:Johannesburg City Hall.jpg|Kaupungintalo. Tiedosto:Nelson Mandela Square at night-001.jpg|Nelson Mandelan aukio Sandtonissa yöllä. Tiedosto:The Wits University East Campus (archived).jpg|Witwatersrandin yliopisto. Tiedosto:South Africa-Johannesburg- Nelson Mandela Bridge001.jpg|Nelson Mandelan silta. Tiedosto:Johannesburg Stock Exchange.jpg|Johannesburgin pörssi. Tiedosto:Soweto-Walter Sisulu Square-001.jpg|Walter Sisulun aukio Tiedosto:Standard Bank Headquarters logo at Johannesburg.jpg|Standard Bankin päätoimisto Tiedosto:Gandhi Square at Sunrise.JPG|Gandhi Square. Tiedosto:Montecasino, Johannesburg (4266207715).jpg|Montecasino Johannesburgissa. Tiedosto:Apartheid Museum Reflections 3.JPG|Apartheid-museo. Tiedosto:9 2 228 0069-Art Gallery- Johannesburg-s.jpg|Johannesburgin taidegalleria. Tiedosto:Ellis Park Stadium.jpg|Ellis Park Stadium. == Lähteet == == Aiheesta muualla == * N. Peronius : Johannesburg, Helsingin Sanomat Viikkoliite, 09.03.1930, nro 10, s. 3, Kansalliskirjaston digitaaliset aineistot * Luokka:Seulonnan keskeiset artikkelit
Wikikirjasto

Wikikirjasto (Wikibooks) on ilmainen internetissä julkaistava kokoelma vapaita kirjoja. Se perustuu wiki-tekniikkaan. Wikikirjastoa kirjoitetaan useilla kielillä. Sen sisältö on vapaaehtoisten kirjoittama, ja se tulee aina olemaan vapaata GNU Free Documentation -lisenssin mukaisesti. Aatteellinen Wikimedia- säätiö ylläpitää mutta ei omista Wikikirjastoa. Wikikirjaston tunnetuin sisarhanke on Wikipedia. Wikikirjasto aloitettiin 10. heinäkuuta 2003. Suomenkielinen Wikikirjasto aloitettiin 27. elokuuta 2004. Englanninkielinen Wikikirjasto on suurin ja suomenkielinen 12:nneksi suurin. Wikikirjasto tarjoaa laajat siteerausoikeudet: kuka tahansa voi käyttää sen sisältöä ilmaiseksi ja joitakin kuvia lukuun ottamatta myös kaupallisesti, kunhan samat oikeudet tarjotaan edelleen ja alkuperäinen lähde mainitaan. Wikikirjaston kuvituksen tärkeimpänä lähteenä toimii media-arkisto Wikimedia Commons, joka sisältää 200 000 tekijänoikeuksista vapaata tai vapaasti levitettävää kuvaa ja muuta mediatiedostoa. Suomenkielisessä Wikikirjastossa on tällä hetkellä noin 3 300 sivua (2016). Wikikirjastosta voi ladata kirjoja myös PDF-muodossa. Suomenkielinen Wikikirjasto käyttää yleisten kirjastojen kymmenluokittelua. Wikijunior on Wikikirjaston alahanke. == Joitakin wikikirjastoja == ;Yli 1 000 sivun kirjastoja: Englanti (English) \- Saksa (Deutsch) \- Ranska (Français) \- Suomi (Finnish) ;Yli 100 sivun kirjastoja: Tanska (Dansk) \- Espanja (Español) \- Heprea (עברית) \- Italia (Italiano) \- Japani (日本語) \- Hollanti (Nederlands) \- Puola (Polski) \- Portugali (Português) \- Venäjä (русский) \- Ruotsi (Svenska) ;Alle 100 sivun kirjastoja: Bulgaria (Български) \- Tšekki (čeština) \- Kreikka (Ελληνικά) \- Esperanto \- Viro (Eesti) \- Iran (فارسی) \- Galego (Galego) \- Unkari (Magyar) \- Interlingue \- Islanti (Íslenska) \- Korea (한국어) \- Nauru (Dorerin Naoero) \- Romania (Română) \- Serbia (српски) \- Turkki (Türkçe) \- Tataari (Tatar) \- Ukraina (українська) \- Vietnam (Tiếng Việt) \- Kiina (中文) == Aiheesta muualla == * Suomenkielinen Wikikirjasto Luokka:Wikimedia-hankkeet Luokka:Elektroniset tietoteokset Luokka:Sähkökirjapalvelut
Radioaakkoset

Radioaakkoset (tunnetaan myös nimillä tavausaakkoset, puhelinaakkoset ja aakkosnimethttps://www.kielitoimistonsanakirja.fi/#/aakkosnimi) ovat tapa ilmoittaa kirjaimia sanoina sekaannusten välttämiseksi. Esimerkiksi kirjaimet i ja j ovat lausuttuina hyvin lähellä toisiaan ja heikon radio- tai puhelinyhteyden yli vaikeasti erotettavissa, mutta kun ne tavataan Iivari ja Jussi, on erehdyksen mahdollisuus pienempi. Suomalaisten radioaakkosten käyttöä kannattaa välttää englanninkielisessä yhteydenpidossa, sillä esimerkiksi sana "faarao" tulkitaan englanniksi muotoon "Pharaoh", jolloin kirjain F muuttuu P:ksi. Radioaakkosstandardeja on olemassa useita; alla on kuitenkin esitetty suomalainen standardi sekä ”Nato-aakkoset” eli ”Alfa-Bravo- koodi”, joka on englanninkielinen versio. Radioaakkosia ei ole standardoitu missään Naton julkaisussa, mutta Kansainvälinen siviili-ilmailujärjestö (ICAO), Kansainvälinen televiestintäliitto (ITU), Federal Aviation Administration (FAA) ja American National Standards Institute (ANSI) ovat standardoineet ne. ANSIn versio eroaa muista joidenkin kirjainten kohdalla. Muissa on eroa muun muassa numeroiden ja suositellun lausuntatavan kohdalla. Esimerkiksi Charlie lausutaan (englanninkielisellä translitteraatiolla): CHAR LEE tai SHAR LEE (ICAO, ITU) (IPA: ). Suomen puolustusvoimat alkoi käyttää Nato-aakkosia vuonna 2005, aiemmin käytetyn suomalaisen standardin sijasta. Kansallisessa toiminnassa käytetään Nato-aakkosten lisäksi vanhojen suomalaisten radioaakkosten Å:ta (Åke), Ä:tä (Äiti) ja Ö:tä (Öljy). Suomen rataverkolla siirryttiin kirjainten A–Z osalta suomalaisista radioaakkosista Nato-radioaakkosiin 1. kesäkuuta 2020. kirjain suomi ruotsi Nato <div align="center>(ANSI) A Aarne Adam Alfa (Alpha) B Bertta Bertil Bravo C Celsius Cesar Charlie D Daavid David Delta E Eemeli Erik Echo F Faarao Filip Foxtrot G Gideon Gustav Golf H Heikki Helge Hotel I Iivari Ivar India J Jussi Johan Juliett (Juliet) K Kalle Kalle Kilo L Lauri Ludvig Lima M Matti Martin Mike N Niilo Niklas November O Otto Olof Oscar P Paavo Petter Papa Q kuu Qvintus Quebec R Risto Rudolf Romeo S Sakari Sigurd Sierra T Tyyne Tore Tango U Urho Urban Uniform V Vihtori Viktor Victor W wiski Wilhelm Whiskey X äksä Xerxes X-ray Y Yrjö Yngve Yankee Z tseta zäta Zulu Å Åke Åke Alfa-Alfa Ä äiti ärlig Alfa-Echo Ö öljy Östen Oscar-Echo Aakkosnimet == Lähteet == == Aiheesta muualla == * Tavausaakkoset . Luokka:Radiotekniikka Luokka:Seulonnan keskeiset artikkelit
Wikiaineisto

Wikiaineisto on Wikimedia Foundationin hallinnoima hanke, joka on tarkoitettu kaikenlaisille aiemmin julkaistuille teksteille, kuten romaaneille, kirjeille, puheille, historiallisille dokumenteille tai lakiteksteille. Edellytys on, että aineisto on tekijänoikeusvapaata joko siksi että sen tekijänoikeudet ovat rauenneet iän vuoksi tai koska se on julkaistu GNU Free Documentation Licensen alla. Alun perin Wikiaineiston nimeksi kaavailtiin Project Sourcebergiä (Project Gutenbergin mukaan), mutta 6. joulukuuta 2003 pidetyn äänestyksen jälkeen hankkeen nimeksi valittiin Wikisource, joka suomennettiin Wikiaineistoksi. Hanke aloitettiin 24. marraskuuta 2003. Maaliskuussa 2005 englanninkielisessä Wikiaineistossa oli yhteensä yli 13 000 artikkelia. Suomenkielisessä wikiaineistossa on yli 10 000 artikkelia. == Aiheesta muualla == * Suomenkielinen Wikiaineisto * Englanninkielinen Wikiaineisto * Luettelo erikielisistä Wikiaineistoista Luokka:Wikimedia-hankkeet Luokka:Elektroniset tietoteokset
Cagiva

Cagiva oli italialainen moottoripyörävalmistaja. Se valmisti kaikennäköisiä ja -kokoisia moottoripyöriä. Cagiva tunnettiin myös kevytmoottoripyörien valmistajana (Freccia, Mito, Planet, Raptor) mutta siltä löytyy myös City- pyöriä, joilla on hyvin erikoinen ulkomuoto. ==Merkit== Cagiva osti paljon osia muilta valmistajilta, muun muassa sekä 1000-kuutioisen että 650-kuutioisen Cagiva Raptorin moottorit ovat Suzukin alun perin SV- malleihinsa suunnittelemat ja valmistamat. 2000-luvulla Cagiva alkoi yhdessä Husqvarnan kanssa valmistaa 50- ja 125-kuutioisia kaksipyöräisiä, joille merkiksi annettiin CH Racing. Cagiva group - MV Agusta motorcycles S.p.A -yhtiöön kuuluvat merkit Cagiva sekä MV Agusta. Aikojen saatossa siihen on kuulunut Cagiva, Husqvarna, Mv-Agusta, Moto-Morini sekä Ducati. ==Historiaa== Cagivan perusti vuonna 1978 Claudio Castiglioni. 1980-luvulla tuli muun muassa motocrossin maailmanmestaruuksia, 1990-luvulla Cagiva oli RR 500 -luokan voittajatalleja, mm. sijoittuen vuonna 1993 kolmanneksi. Cagiva on myös Sport Production 125 -sarjan "all-time" kuningas, muun muassa Valentino Rossi voitti 1994 Italian kansallisen SP 125 -mestaruuden Mito Racing 1994 -mallilla. 2008 Harley-Davidson osti MV Agustan ja samalla Cagivan. Lokakuussa 2009 Harley- Davidson ilmoitti myyvänsä MV Agustan ja Cagivan ==Aiheesta muualla== * http://www.cagivaclub.tk * http://www.chracing.it *
Stanley Myers

Stanley Myers (6. lokakuuta 1933 Birmingham – 9. marraskuuta 1993) oli brittiläinen säveltäjä. Hän sävelsi musiikin yli 130 elokuvaan ja televisio- ohjelmaan. Myersin tunnetuin sävellys on elokuvaan Kauriinmetsästäjä (1978) sävelletty kitarakappale ”Cavatina”. 1980-luvulla Myers työskenteli paljon ohjaaja Stephen Frearsin kanssa. Myers kuoli syöpään vuonna 1993. Myers sai kaksi Ivor Novello-palkintoa ja erikoispalkinnon Cannesin elokuvajuhlilla 1987. == Lähteet == Luokka:Brittiläiset säveltäjät Luokka:Vuonna 1933 syntyneet Luokka:Vuonna 1993 kuolleet
Adolphe Adam

Adolphe Charles Adam (24. heinäkuuta 1803 Pariisi – 3. toukokuuta 1856 Pariisi) oli ranskalainen säveltäjä, opettaja ja musiikkiarvostelija. Tuottelias Adam kirjoitti yli 80 näyttämöteosta. Adam syntyi Pariisissa, jossa hänen isänsä Louis Adam toimi pianistina, musiikinopettajana ja säveltäjänä. Adolphe Adam opiskeli Pariisin konservatoriossa, jossa hänelle kontrapunktia opetti Antonín Reicha ja säveltämistä François Adrien Boieldieu. Vuonna 1830 Adam oli säveltänyt valmiiksi jo 28 näyttämöteosta. Vuodesta 1849 kuolemaansa saakka hän opetti sävellystä Pariisin konservatoriossa; hänen tunnetuimpiin oppilaisiinsa kuuluu Léo Delibes. Adamin tunnetuin teos on baletti Giselle vuodelta 1841. Hän sävelsi lisäksi muun muassa 39 oopperaa. Oopperoista arvostetuimmat ovat Lonjumeaun posteljooni, Si j'étais roi ja Nürnbergin nukke. Suuren yleisön parhaiten tuntema ja esitetyin Adamin sävellys lienee joululaulu "Oi jouluyö" (suomalaiset sanat Kyllikki Solanterä), jonka on sanottu olleen toinen radioteitse lähetetty musiikkikappale. Laulu on osa kantaatista Minuit, chrétiens. == Lähteet == == Aiheesta muualla == * *Vapaasti käytettävissä olevia Adamin partituureja Mutopia Project Luokka:Ranskalaiset säveltäjät Luokka:Romantiikan säveltäjät Luokka:Balettisäveltäjät Luokka:Vuonna 1803 syntyneet Luokka:Vuonna 1856 kuolleet
San Sebastián

Donostia (baskiksi) eli San Sebastián (espanjaksi) on Gipuzkoan maakunnan pääkaupunki Baskimaan itsehallintoalueella Pohjois-Espanjassa. Kaupungin asukasluku on 186 095 (2015). Donostia sijaitsee Biskajanlahden rannalla lähellä Ranskan rajaa. Donostiasta on kotoisin jalkapallojoukkue Real Sociedad, joka pelaa Espanjan Primera Divisiónissa. Kaupungissa järjestetään vuosittain San Sebastiánin kansainväliset elokuvajuhlat. Ensimmäisen kerran ne järjestettiin vuonna 1953. Donostia oli yhdessä Puolan Wrocławin kanssa Euroopan kulttuuripääkaupunki vuonna 2016. == Kuvia == Donostiako udaletxea.jpg|Kaupungintalo Konstituzio plaza 02.jpg|Perustuslain aukio CRW 0240.jpg|Tuomiokirkko San Sebastian Basilica of Saint Mary of Coro 002 edited.jpg|Santa Marian kirkko San Sebastian Palacio Miramar edited.jpg|Miramarin palatsi San Sebastian - Hotel Maria Cristina 6.jpg|Hotel Maria Cristina Donostiako portua eta Urgull mendia, Euskal Herria.jpg|Satama San Sebastian Palacio Kursaal.JPG|Moneon suunnittelema kulttuurikeskus Kursaal. San Sebastián (Guipúzcoa)-Museo de San Telmo-3-Claustro.JPG|San Telmon museo Monte Urgullmendia y Castillo de la Mota-Motako gaztelua. San Sebastian-Donostia, Guipuzcoa-Gipuzkoa..JPG|Monte Urgull Donostia Urgull 2014 2.JPG|Motako Gaztelua -linnake Monte Urgullissa. San Sebastian jardines Miramar.jpg|Miramarin palatsin puisto Donostia San Sebastian Playa de Zurriola.JPG|Zurriolan ranta Kontxa hondartza jendetza 001.JPG|Kontxan ranta ==Lähteet== *LonelyPlanet.com: Welcome to San Sebastián === Viitteet === ==Aiheesta muualla== *Kaupungin kotisivu * Luokka:Seulonnan keskeiset artikkelit
Aleksanteri I (täsmennyssivu)

Aleksanteri I on ollut useamman kuin yhden hallitsijan nimi: * Aleksanteri I, Makedonian kuningas (495–450 eaa.) * Aleksanteri I, Epeiroksen kuningas (noin 342 eaa.) * Aleksanteri I, paavi (106–115) * Aleksanteri I, Skotlannin kuningas (1078–1124) * Aleksanteri I, Puolan kuningas (1501–1506) * Aleksanteri I, Venäjän keisari (1801–1825) * Aleksanteri I, Bulgarian ruhtinas (1879–1886) * Aleksanteri I, Serbian kuningas (1889–1903) * Aleksanteri I, Kreikan kuningas (1917–1920) * Aleksanteri I, Jugoslavian kuningas (1929–1934).
Aleksanteri II (täsmennyssivu)

Aleksanteri II on ollut useiden hallitsijoiden nimi: *Aleksanteri II, Makedonian kuningas 370 eaa.–368 eaa. *Aleksanteri II, paavi 1061–1073 *Aleksanteri II, Skotlannin kuningas 1214–1249 *Aleksanteri II, Venäjän tsaari 1855–1881